جائزة د نوبل (ب لونݣلي : Nobel Prize) (ب سويدية : Nobelpriset) هي واحد لمجموعة من ستة د لجوائز دولية كلا عام كتعطى للأكادميين و لمتقافين ؤ لعولما من عند لمؤسسات سّويدية، سّيد لي تسمات هاد لجايزة بسميتو هو لمخترع سويدي لي ختارع ديناميت، ألفريد نوبل قبل ما يموت وصا ف لوصية ديالو انه خاص تبقا تعطا جايزة نوبل من لفلوس ديالو لكاع ناس لي ساهمو فتطور د بشرية ف شي ضومينات، ؤ تعطات لجايزة أول مرة ف لفيزيك، شيمي، لأدب، سلام، ؤ لمدسين عام 1901. ف عام 1968، غادي يأسس لبنك صونطرال د سويد جايزة اخرا ف ليكونومي؛ وخا ما وصاش عليها ألفريد نوبل. من بعد غادي تولي جايزة نوبل من أهم لجوايز لي كايتعطاو ف ضومينات د لأدب، لمدسين، لفيزيك، شيمي، ليكونومي، سلام.